Cawete -indje

Li cawete -indje, c' est ene cawete di viyaedjes et hamteas, cåzu tertos metous dilé l' Grande Dutcheye.

On li rtrouve eto dins sacwants comons nos, come mazindje.

Gn a ene ôte cawete -indje, lomêye cawete -indje 2 (rotindje, costindje…)

 Etimolodjeye 
Ele provént del cawete tîxhone -ingen, k' est ene cawete d' apårtinance di vout dire les cis d' amon X.

 Egzimpes 
Elle est classike po les viyaedjes pår el Walonreye walon-cåzante u metou djusse al limotche walon-lussimbordjwès :
 Tîtindje
 Holindje
 Lozindje
 Bodindje
 Spitindje
 Måtlindje
 Bôtrindje

Elle a stî rfwaite po les viyaedjes walon lussimbordjwès-cåzant
 Sélindje
 Wåclindje
 Tontlindje

 Dins des ôtes lingaedjes 
E francès, cisse cawete la a stî ratournêye -ange po les viyaedjes di Walonreye eyet d' France :
 Tintange, Sélange, Hollange, Bodange...

Mins, el Grande Dutcheye, pacô eto -age :
 Bas-Charage

En almand, ele si ratoûne -ingen :
 Seilingen

E lussimbordjwès d' Walonreye, ele fond evoye :
 Tontlindje : Tontel

 Cawetes vijhenes 
Li cawete -ondje d' ene troejhinne di viyaedjes del Hesbaye, omofone e francès (-ange : Havelange, Tihange) n' a nén l' minme etimolodjeye.

Li cawete tîxhone -elingen, k' a dné ene pårteye des mots walons avou l' cawete -indje, a eto stî l' sourdant del cawete walone -urlin.

Indje